**ΜΕΤΕΚΠΑΙΔΕΥΤΙΚΟ ΣΕΜΙΝΑΡΙΟ ΣΤΗΝ ΚΛΙΝΙΚΗ ΨΥΧΟΠΑΘΟΛΟΓΙΑ   
«ΠΑΝΑΓΙΩΤΗΣ ΟΥΛΗΣ»**

**Ακαδημαϊκό έτος: 2025-2026**

Το μετεκπαιδευτικό σεμινάριο στην Κλινική Ψυχοπαθολογία ιδρύθηκε από τον αείμνηστο Παναγιώτη Ουλή και έχει αποκτήσει μια πλατιά αναγνώριση χάρη στην πολύχρονη και εμπνευσμένη προσπάθεια του. Από το 2014 μέχρι σήμερα διενεργείτε πλέον από ομάδα μαθητών του, με επιστημονικό υπεύθυνο τον Γιώργο Κωνσταντακόπουλο.

Το σεμινάριο περιλαμβάνει τα εξής κύρια μέρη:

***Εννοιολογικό μέρος*:**

Διδασκαλία των βασικών εννοιών των διαταραχών των ψυχικών λειτουργιών (κλινικά σημεία και συμπτώματα) καθώς και εισαγωγή στα κλινικά σύνδρομα στο πλαίσιο των οποίων αυτές οι διαταραχές εμφανίζονται.

***Κλινικό μέρος:***

Οι σπουδαστές καλούνται να εφαρμόσουν τις διδαχθείσες έννοιες σε ιστορικά ασθενών, επιχειρώντας να αναγνωρίσουν συμπτώματα και να δικαιολογήσουν την εκάστοτε εφαρμογή των κλινικών ψυχοπαθολογικών εννοιών (ψυχοπαθολογική ανάλυση) και επιπλέον να σχηματίσουν και να δικαιολογήσουν την τελική διαγνωστική τους κρίση (διαφορική διάγνωση). Επιχειρείται επίσης σε κάθε ιστορικό να σκιαγραφούνται οι πλέον ενδεδειγμένες κατηγορίες θεραπευτικών παρεμβάσεων.

**Οργάνωση:**

Α΄ Ψυχιατρική Κλινική του ΕΚΠΑ, Ερευνητικό Πανεπιστημιακό Ινστιτούτο Ψυχικής Υγείας, Νευροεπιστημών και Ιατρικής Ακριβείας «ΚΩΣΤΑΣ ΣΤΕΦΑΝΗΣ» (Ε.Π.Ι.Ψ.Υ.) & Προαγωγή της Γνώσης στις Ψυχικές Διαταραχές.

**Διάρκεια:**

Ένα ακαδημαϊκό έτος (82 διδακτικές ώρες).

**Υπεύθυνος σεμιναρίου:**

Γιώργος Κωνσταντακόπουλος, Ψυχίατρος, Α΄ Ψυχιατρική Κλινική ΕΚΠΑ & University College London

**Έναρξη:**

Οκτώβριος 2025

**Κόστος συμμετοχής**: €700

Τα δίδακτρα καταβάλλονται είτε εφάπαξ (κατά την εγγραφή), είτε σε δύο δόσεις (1η δόση στην εγγραφή και 2η δόση τον Ιανουάριο).

**Πληροφορίες:**

[**epipsi.gr**](http://www.epipsi.gr)**,** [**psychopathology.gr**](http://www.psychopathology.gr)

**Εγγραφές:**

[**clinicalpsychopathology@gmail.com**](mailto:clinicalpsychopathology@gmail.com) και κοινοποίηση στο [**secretar@epipsi.gr**](mailto:secretar@epipsi.gr)

**Αιτήσεις γίνονται δεκτές μέχρι τις 25 Σεπτεμβρίου 2025**

Το σεμινάριο θα διεξαχθεί διαδικτυακά με μαθήματα μέσω βιντεοδιάσκεψης και με e-learning από την ιστοσελίδα Psychopathology.gr. Τα μαθήματα θα διεξάγονται κάθε Πέμπτη και ώρες 18.00 - 20.00 (Α Ομάδα) ή 20.00-22.00 (Β 0μάδα). Ωστόσο, 4 μαθήματα κατά τη διάρκεια του έτους θα διενεργηθούν σε μία ενιαία ομάδα και θα είναι 4ωρα (18.00 – 22.00).

Το σεμινάριο απευθύνεται σε επαγγελματίες Ψυχικής Υγείας (ψυχίατρους, ψυχολόγους, κοινωνικούς λειτουργούς, νοσηλευτές, επισκέπτες υγείας), καθώς και απόφοιτους των σχετικών σχολών.

Οι υποψήφιοι σπουδαστές οφείλουν να υποβάλουν:

1. Αίτηση υποψηφιότητας σε ειδικό έντυπο, το οποίο μπορούν να προμηθευτούν από την ιστοσελίδα του Σεμιναρίου.
2. Βιογραφικό σημείωμα.
3. Επιστολή έκθεσης κινήτρων παρακολούθησης του σεμιναρίου. Οι υποψήφιοι θα πρέπει να παρουσιάζουν τους λόγους για τους οποίους επιθυμούν να παρακολουθήσουν το συγκεκριμένο σεμινάριο. Επισημαίνεται ότι η επιστολή πρέπει να μην υπερβαίνει τις 500 λέξεις και να μην επαναλαμβάνει πληροφορίες που ήδη υπάρχουν στο CV και στην Αίτηση. Χρήσιμο είναι οι υποψήφιοι σπουδαστές να απαντούν στην επιστολή τους στα εξής ερωτήματα: (α) για ποιους λόγους επιθυμούν να παρακολουθήσουν αυτό το σεμινάριο (εκπαιδευτικές τους ανάγκες και στόχοι, επιστημονικά και επαγγελματικά τους ενδιαφέροντα) και τι αναμένουν να αποκομίσουν από τη συμμετοχή τους σε αυτό (πώς θα αξιοποιήσουν τις γνώσεις που θα λάβουν), (β) για ποιους λόγους επιλέγουν το συγκεκριμένο σεμινάριο ανάμεσα σε άλλα με συναφές αντικείμενο, (γ) για ποιους λόγους θεωρούν ότι πρέπει να επιλεγούν οι ίδιοι ανάμεσα σε συνυποψηφίους τους για να παρακολουθήσουν αυτό το σεμινάριο.

Η επιλογή των υποψήφιων γίνεται κατόπιν αξιολόγησης (σειρά προτεραιότητας κατά συνάφεια αντικειμένου σπουδών και εργασίας).

Για την επιτυχή ολοκλήρωση του σεμιναρίου, απαιτείται πέραν της παρουσίας στα μαθήματα, επιτυχής συμμετοχή σε εξετάσεις (στο θεωρητικό μέρος, στην ανάλυση ιστορικού και στην ψυχοπαθολογία παιδιών και εφήβων) καθώς και παράδοση 2 γραπτών εργασιών (ανάλυση παιδοψυχιατρικού ιστορικού).

Με την επιτυχή ολοκλήρωση του σεμιναρίου χορηγείται πιστοποιητικό (βεβαίωση) συμμετοχής.